THANI ได้มาตรการกระตุ้นศก.หนุนระยะสั้นผู้บริหารยันครึ่งปีหลังฟื้น กูรูให้เป้า 3.1 บาท
ผู้บริหาร THANI ยันธุรกิจฟื้นตัว เชื่อครึ่งปีหลังผลประกอบการดีขึ้น โบรกฯให้เป้า 3.10 บาท คาดมาตรการกระตุ้นเศรษกิจหนุนระยะสั้น 
3 ก.ย. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (3 ก.ย.) ว่า ผู้บริหารบริษัท ราชธานีลิสซิ่ง จำกัด (มหาชน) หรือ THANI บอกว่า ธุรกิจของบริษัทแสดงสัญญาณการฟื้นตัวอย่างแข็งแกร่งและน่าจะมีผลประกอบการดีขึ้นในครึ่งปีหลังของปี 2015 ฝ่ายวิจัยเห็นด้วยแต่ได้ปรับลดประมาณการกำไรสุทธิปี 2015 ลง 9% เพื่อสะท้อนตัวเลขล่าสุด โดยเป็นผลมาจากการชะลอตัวของสินเชื่อ NIM ที่ลดลง และ credit cost ที่เพิ่มขึ้นเล็กน้อย
ทั้งนี้ แนะนำ ซื้อ สำหรับราคาเป้าหมายใหม่อยู่ที่ 3.10 บาท อิงจาก P/BV ปี 2015 ที่ 1.78 เท่า โดยมี ROE ที่ 19% ROE ทั้งนี้คาดว่าแพ็คเกจกระตุ้นเศรษฐกิจจะเป็นอีกหนึ่งปัจจัยที่ช่วยกระตุ้นราคาหุ้นได้ในระยะสั้น